સુરેન્દ્રનગર-વઢવાણ વચ્ચે વર્ષો પહેલા સિટી બસો દોડતી હતી. ૫રંતુ ૧૯૯૦ બાદ ક્રમશ: સિટી બસો બંધ કરવામાં આવી હતી. સુરેન્દ્રનગર-વઢવાણ, રતનપર, જોરાવરનગર જોડિયા શહેરો માટે સિટી બસ શરૂ કરવાની ૩ લાખ શહેરીજનોની લાંબા સમયથી માંગ છે ત્યારે રાજ્ય સરકારે આગામી ૬ મહિનામાં સુરેન્દ્રનગર સહિત ૨૨ નગરપાલિકાઓમાં સિટી બસ શરૂ કરવાની ગતિવિધિ હાથ ધરી છે. આ પ્રેઝેન્ટેશન બાદ રાજ્ય સરકાર અને એસ. ટી. નિગમે ૨૦ બસો ફાળવવાની તૈયારીઓ દર્શાવી હતી. જ્યારે ડિઝલ, સંચાલન અને કર્મીઓનો ખર્ચ પાલિકા ભોગવશે.